Source: http://www.bihon.ro/victorie-in-meciul-cu-szolnok/2106511
Timestamp: 2018-09-24 21:05:34+00:00

Document:
Victorie în meciul cu Szolnok - BIHON
8. septembrie 2018 02:23
Campioana României, CSM CSU Oradea, a câştigat partida de verificare cu Szolnok Olaj KK cu scorul de 72-61 (12-16, 25-12, 18-19, 17-14).
Echipa noastră a început cu dificultate meciul, iar gazdele şi-au adjudecat primul sfert, scor 16-12. Din nefericire, orădenii s-au confruntat cu o problemă nedorită, accidentarea lui Sean Denison, după numai două minute, care nu a mai putut meciul.
Jocul oaspeţilor s-a îmbunătăţit în sfertul secund, pe fondul unei prestaţii mult superioare în ambele faze, atât defensivă, cât şi ofensivă. CSM CSU a trecut în avantaj, scorul la pauză fiindu-i favorabil, 37-28. Antrenorul Cristian Achim a rotit toţi jucătorii după pauza mare. Echipa orădeană şi-a conservat avantajul până la finalul partidei şi a controlat jocul, obţinând o victorie meritată, scor 72-61.
Pentru CSM CSU Oradea au jucat: Richard 20 (4×3) de puncte marcate, Watson 6, Barnette 16, Valeika 6, Kariniauskas 7 (1×3), Petrescu, Gavrilă, Lázár 4, Denison, Pasalic 6 (2×3), Nicolescu 7 (1×3), T. Fometescu.
Sâmbătă, în ultimul său meci din seria celor trei programate în Ungaria, CSM CSU Oradea va juca în compania echipei DEAC Debrecen. Partida va fi precedată de meciul dintre formaţiile de juniori DEAC Debrecen şi CSŞ LPS Bihorul CSM Oradea.
Taguri: amical, CSM CSU Oradea, Szolnok Olaj KK

References: CSM 
 CSM 
 CSM 
 CSM 
 CSM 
 CSM